አሸባሪው ኦነግ ሸኔ በኪረሞ ወረዳ ቦቃ ቀበሌ አንድ የአማራን አርሶ አደር አቆሰለ። አማራ ሚዲያ ማዕከል/አሚማ መጋቢት 8 ቀን 2014 ዓ.ም አዲስ አበባ ሸዋ በኦሮሚያ የተለያዩ አካባቢዎች አማራዎችን በማንነታቸው እየለዬ እየገደለ፣እያፈናቀለ፣ እየዘረፈ፣ እያደኸዬና እያስራበ ያለው አሸባሪው ኦነግ ሸኔ ከበርካታ የመንግስት አካላት ጋር በትብብር እንደሚሰራ ግልጽ ነው። በጥፋት መንገዱ ያለማንም ሀይ ባይ የቀጠለው የሽብር ቡድኑ መጋቢት 7/2014 ከጠዋቱ 1:30 ሰዓት ላይ በኪረሞ ወረዳ ቦቃ ቀበሌ አንድ የአማራን አርሶ አደር በጥይት አቁስሏል። መሀመድ ጧሂር የተባለው አማራ በማንነቱ ብቻ በኦነግ ሸኔ ታጣቂዎች በተተኮሰበት ጥይት እግሩ ላይ በመመታቱ ቆስሎ መትረፉ ተሰምቷል። የካቲት 30/2014 በምስራቅ ወለጋ ዞን ኪረሞ ወረዳ የቦቃ ቀበሌ ነዋሪ የሆነው ወጣት ጌታቸው ካሳ ጫኔ ከተማ ለቅሶ ደርሶ ሲመለስ በኦሮሚያ ልዩ ኃይል አባላት ሀራ ሀቡ በተባለ አካባቢ በጥይት መገደሉ ይታወቃል። በምስራቅ ወለጋ ዞን ኪረሞ ወረዳ ለስራ ጉዳይ በሚል ከሀሮ አዲስ ዓለም ወደ ከተማ የካቲት 28/2014 ያቀናው መምህር ሰይድ ገምበርን፣ የካቲት 5 ቀን 2014 በግፍ አካላቸው ተቆራርጦ የተገደሉት የአቶ አለም ይብሬ እና ታግተው አድራሻቸው የጠፋው ወንድማቸው የአቶ ቃሲም ይብሬ ልጆች እና ቤተሰቦችን ጨምሮ ሌሎች ወገኖቻችን በኦሮሚያ ክልል መንግስት በግፍ ታስረው እንደሚገኙ አይዘነጋም።
Source: Link to the Post